open-index/open-wikipedia-markdown huggingface dataset:
דומיניק שרווד

**דומיניק אנתוני שרווד** (באנגלית: **Dominic Anthony Sherwood**; נולד ב-6 בפברואר 1990) הוא שחקן ודוגמן אנגלי, הידוע בתפקידיו בסדרות הטלוויזיה "ציידי הצללים" ו"פני דרדפול: עיר המלאכים והמסלול לשותפות".

## ביוגרפיה
שרווד נולד בעיירה טנברידג' וולס במחוז קנט שבאנגליה. הוא למד דרמה ותיאטרון במיידסטון ובסבנאוקס.

## קריירה
תפקיד המשחק הראשון של שרווד הגיע בשנת 2010, עם הופעתו כג'ק סימונס בעונה השלישית של סדרת הטלוויזיה "The Cut". בשנה שלאחר מכן הוא שיחק מלצר בשם טום בפרק בסדרה "שריליסטיק". בשנת 2012 היה לו תפקיד קטן בסרט הדרמה "Not Fade Away" בתור מיק ג'אגר הצעיר. הוא קיבל את תפקידו הבולט הראשון בשנת 2014, ככריסטיאן אוזרה בסרט האימה הסאטירי "האקדמיה לערפדים", המבוסס על הרומן מאת רישל מיד.

בפברואר 2015 התפרסם בהופעתו בקליפ של טיילור סוויפט לסינגל "Style", אותו ביים קייל ניומן. ב-20 באפריל 2015 פורסם כי נבחר לגלם את ג'ייס הרונדייל בסדרת הדרמה הפנטזית ציידי הצללים, עיבוד לסדרת הספרים "בני הנפילים" של קסנדרה קלייר. הוא גם השתתף לצד אד וסטוויק וג'רמי סמפטר בסרט המותחן "בית ספר במצור" משנת 2016, והופיע בסרט מותחן האימה "Don't Sleep" עם דראה דה-מתאו וקרי אלווס משנת 2017.

בשנת 2020 כיכב שרווד בסדרת הטלוויזיה הפנטזית האפלה "פני דרדפול: עיר המלאכים", שבוטלה לאחר עונה אחת.

## חיים אישיים
שרווד יצא עם השחקנית שרה היילנד משנת 2015 עד 2017.

לשרווד יש הטרוכרומיה; אחת מעיניו כחולה, והשנייה חצי כחולה-חומה.

כיום הוא מתגורר בלוס אנג'לס.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:דוגמנים בריטים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1990
הפסה סולטאן

**עַאִישֶׁה הַפְסָה סוּלְטַאן** (בטורקית עות'מאנית: **حفصه سلطان**; 1478 - מרץ 1534) הייתה אשתו של סלים הראשון והולידה סולטאן הראשונה של האימפריה העות'מאנית כאמו של סולימאן המפואר. במשך התקופה שבין המלכתו של בנה ב-1520 עד למותה ב-1534, היא הייתה אחת האישים המשפיעים ביותר באימפריה העות'מאנית.

## מוצא
ההשקפה המסורתית היא שהאפסה סולטאן הייתה בתו של מנלי הראשון גיריי (1445–1515), החאן של הטטרים בקרים במשך רוב התקופה שבין 1466 ל-1515, הנשענת על עדויות סופרים מערביים של המאה השבע עשרה, תויכה לטובת מקורה כשפחה נוצרייה המבוסס על עדויות תיעודיות עות'מאניות. כמה היסטוריונים עדיין דוגלים בתפיסה המסורתית, כולל בריאן גלין ויליאמס. רשאט קסבה מזכיר את הנישואין בין סלים הראשון להאפסה סולטאן כ"נישואין האחרונים בין סולטאן עות'מאני לבין בת למשפחת מלוכה מוסלמית שכנה". עם זאת, אסין אטיל מציין כי בעוד שחלק מההיסטוריונים מצהירים שהיא בתו של גיריי, אחרים הזכירו כי הנסיכה הקרימאית בשם "עאישה" הייתה אחת מנשותיו של סלים הראשון וכי "האפסה" הייתה ממוצא עבדים. איליה זייצב טוען כי "עאישה (בתו של מנגלי-גיריי הראשון) התחתנה לראשונה עם שהזאדה מהמט, מושל קֵפֶה, וכי מאוחר יותר התחתנה עם אחיו סלים הראשון; כתוצאה מכך, נישואיה לשושלת העות'מאנית היו אחד משני המקרים הבולטים בין הנישואים לעות'מאניים (השני היה הנישואין של בתו של סלים הראשון לסעדת-גיריי)". אלן פישר, לסלי פירס ופרידון אמסן רואים כולם את האפסה ממוצא עבדים ולא כבתו של חאן קרים.

## חייה
לאחר שהתגוררה בעיר מניסה שבמערב טורקיה עם בנה סולימאן, שניהל את האזור שמסביב בין השנים 1513 ל-1520 (העיירה תפקדה כאחד מהמעונות המסורתיים של נסיכי הכתר העות'מאניים (שהזאדה) כחניכה לשלטון העתידי), האפסה סולטאן יזמה את "פסטיבל מסיר" של מניסה, מסורת מקומית שנמשכת עד היום. היה לה גם מתחם גדול שנבנה בעיר המורכב ממסגד המכונה "מסגד הסולטאן", בית ספר יסודי, מכללה והוספיס.

היא הייתה גם האישה הקיסרית הראשונה שהחזיקה בתואר "סולטאן" לאחר שם שמה, והחליפה את התואר "האטון". שימוש זה שיקף את התפיסה העות'מאנית של כוח ריבוני כ"פררוגטיבה משפחתית". כתוצאה מכך, התואר ולידה האטון (התואר לאם החיה של הסולטאן העות'מאני המכהן עד למאה ה-16) הפך לולידה סולטאן, מה שהפך את האפסה לולידה סולטאן הראשונה. העידן שלה סימן את מעמדה המשתנה של אמו של הסולטאן ואת חלקה המוגבר בשלטון.

## פטירה
האפסה סולטאן נפטרה במרץ 1534 ונקברה ליד בעלה במאוזוליאום על שמו באיסטנבול.

## קישורים חיצוניים

* התוכן בקישור, באתר Biyografya.

2020 10
קטגוריה:האימפריה העות'מאנית
קטגוריה:האימפריה העות'מאנית: אישים
קטגוריה:נשות אצולה במאה ה-15
קטגוריה:נשות אצולה במאה ה-16
קטגוריה:ילידי 1478
קטגוריה:נפטרים ב-1534
I Know Places

"**I Know Places**" (בעברית: "**אני מכירה מקומות**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, ''1989''. השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום.

אף על פי שלא יצא כסינגל, הצליח השיר להגיע למקום ה-19 במצעד השירים מתחת להוט 100.

## רקע וכתיבה
השיר מדבר על הקושי של זוג ידוענים למצוא כל פרטיות ממגזינים, עיתונות צהובה פפראצי ורכילות. במהדורת הדלוקס של האלבום, סוויפט מסבירה כיצד כתבה לראשונה את השיר הזה. כמו כן, היא הסבירה כיצד תמיד רצתה לעבוד עם ראיין טדר, שהיה בהמשך לאחד מכותבי ומפיקי השיר.

בנוסף לכך, דיברה סוויפט בריאיון על המשמעות של השיר ועל הגורמים שכתבו לה לכתוב אותו ביחד עם ראיין טדר.

## הצלחה מסחרית
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות. ב-13 במרץ 2020, העניק איגוד תעשיית ההקלטות האמריקאי לשיר את תואר הזהב, על מכירות של למעלה מ-500,000 עותקים במדינה, דבר שהופך אותו לאחד מהשירים הנמכרים ביותר באלבום.

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-82 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "I Know Places" בוצע באצטדיון SoFi באינגלווד ב-8 באוגוסט 2023 יחד עם השיר "King of My Heart".

## מיקומי שיא

## נתוני מכירות

## היסטוריית יציאות לאור

## I Know Places (Taylor's Version)
### מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי ראיין טדר
עמק אקסודוס

**עמק אקסודוס** (באנגלית: **Exodus Valley**) הוא עמק בהרי דרווין בארץ אואטס, שבאנטארקטיקה.

העמק תלול, ובו מורנה.

העמק יורד לכיוון צפון, החל ממישור רמת מידנייט בין רכס קולוסיאום לקרחון אקסודוס.

## היסטוריה
### מקור השם

שמו של העמק ניתן לו על ידי משלחת החקר האנטארקטית של אוניברסיטת ויקטוריה של ולינגטון, משלחת חקר מטעם אוניברסיטת ויקטוריה, מהעיר ולינגטון שבניו זילנד, אשר חקרה את האזור בעונת המחקר (הקיץ האנטארקטי) 1962–1963.

העמק נקרא בשם זה "עמק היציאה" (באנגלית "אקסודוס" משמעה יציאה)- מאחר שהעמק היא הדרך היחידה לירידה מרמת מידנייט.

## קישורים חיצוניים
* עמק אקסודוס באתר הסקר הגאולוגי של ארצות הברית
* עמק אקסודוס באתר הגאזט האנטארקטי של ממשלת ניו זילנד
* עמק אקסודוס באתר הגאזט האנטארקטי של ממשלת אוסטרליה
* עמק אקסודוס באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מעמק אקסודוס לאתרים סמוכים

## הערות שוליים

אקסודוס
נונאטאק מייסון

**נונאטאק מייסון** (באנגלית: **Mason Nunatak**) הוא נונאטאק הממוקם בקצה הצפון-מערבי של גבעות מטאוריט בהרי דרווין, בארץ אואטס, שבאנטארקטיקה.

אורכו של הנונאטאק 2 קילומטרים.

## היסטוריה
### מקור השם

הנונאטאק נקרא על שמו של בריאן הרולד מייסון (Brian Harold Mason), מינרולוג במכון סמית'סוניאן, בוושינגטון בירת ארצות הברית, שבדק וסיווג מטאוריטים שנאספו על ידי משלחות הסקר הקרקעיות, של התוכנית האנטארקטית של ארצות הברית, בפיקודו של וו. א. קסידי (W.A. Cassidy), במשך שבע עונות מחקר (קיצים אנטארקטיים) החל מעונת המחקר - הקיץ 1977–1978, ועד עונת הקיץ 1983–1984.

## קישורים חיצוניים
* נונאטאק מייסון באתר הסקר הגאולוגי של ארצות הברית
* נונאטאק מייסון באתר הגאזט האנטארקטי של ממשלת אוסטרליה
* נונאטאק מייסון באתר הגאזט האנטארקטי המשווה SCAR של ממשלת אוסטרליה

## הערות שוליים

מייסון
חרדון אדום ראש

**חרדון אדום ראש** (שם מדעי: *Agama agama*) הוא מין של חרדון החי ברחבי אפריקה שמדרום לסהרה באזורי סוואנה ומקומות פתוחים.
## מאפיינים
חרדון זה מגיע לאורך ממוצע של 13 עד 30 סנטימטרים, כשהזכרים יותר ארוכים מהנקבות וגם מפוארים יותר, והוא מזכיר את המין חרדון מוואנזה החי באותם אזורים. צבע החרדון הזכר הוא כחול עם עורף, גרון וראש כתומים-אדומים, הגב בעל גוני כחולים-כהים והזנב מפוספס בפסים דקים שחורים והגוף מנוקד בלבן. הנקבות חיוורות יותר בצבע אפור, אך בעלי כתם כתום על כתפיהם. הרגליים של החרדון ארוכות ומסייעות לו לנוע במהירות כדי להתחמק מאויבים.

החרדונים הם ציידי חרקים מוצלחים אשר חוטפים את טרפם במהירות בתנועות חדות והם בעלי לשון דביקה מעט בקצוות. לעיתים הם מגוונים גם בזוחלים קטנים יותר, דו-חיים ובצמחים שונים.

החרדונים טריטוריאליים מאוד והזכרים נלחמים בתוקפנות ביריבים על שטח ונקבות, אשר לרוב נמצאים ליד זכר היושב על סלעים גבוהים וחמימים יחסית. הנקבות מטילות בחול או בקרקע לחה תטולה של 5 עד 7 ביצים הבוקעות כעבור 8 עד 10 שבועות בממוצע. הצעירים הבוקעים לרוב מטפסים על עצים או סלעים כדי להסתוות, אך רבים מהם נאכלים בידי טורפים שונים.

### תת-מינים
* *Agama agama africana*
* *Agama agama boensis*
* *Agama agama mucosoensis*

בעבר סיווגו תת-מין נוסף - *Agama agama savattieri*, הנחשב כיום לחלק מתת-המין *Agama agama africana*.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:חרדוניים
קטגוריה:טנזניה: זוחלים
קטגוריה:זוחלים בסוואנה האפריקנית
קטגוריה:בעלי חיים שתוארו ב-1758
ליונל אינגימאה

**ליונל אינגימאה** (; נולד ב-2 בספטמבר 1965) הוא פוליטיקאי ועורך דין נאורי, שכיהן כנשיא נאורו בין 27 באוגוסט 2019 ל-28 בספטמבר 2022.

## קריירה
אינגימאה נולד בנאורו, הוא למד משפטים באוסטרליה ועבד בארגון חוץ ממשלתי אוסטרלי. לאחר מכן הוא עבד בסנגוריה הציבורית באיי מרשל ומשם עבר לעבוד כמרצה למשפטים באוניברסיטת דרום האוקיינוס השקט.

אינגימאה ניסה להיבחר לפרלמנט הנאורי בשנת 2013 אך כשל לבניסיונו זה. לאחר הבחירות הוא הצטרף לממשלתו של הנשיא המכהן, בארון ואקה, כמזכיר בתחום המשפטים.

בבחירות שהתקיימו לפרלמנט בשנת 2016 נבחר אינגימאה בהצלחה ומונה לסגן שר הצדק והגבולות תחת דייוויד אדנג. הוא נבחר מחדש בשנת 2019 לפרלמנט, בבחירות בהן הנשיא המכהן, בארון ואקה, הפסיד את כיסאו. הפרלמנט בחר את אינגימאה להיות נשיא נאורו החדש ברוב מוחלט של 12:6.

בעקבות הבחירות לנשיאות שנערכו ב-28 בספטמבר 2022, הוחלף אינגימאה על ידי ראס קון , ומונה לסגן יו"ר הפרלמנט של נאורו.

## קישורים חיצוניים

## הערות שוליים

קטגוריה:נשיאי נאורו
קטגוריה:שרי משפטים
קטגוריה:ילידי 1965
ארני סאבלה

**ארני (ארנסט) סאבלה** (באנגלית: **Ernest Sabella**; נולד ב-19 בספטמבר 1949) הוא שחקן תיאטרון וקולנוע אמריקאי. הוא ידוע בעיקר בדיבובו של פומבה מסרטי מלך האריות, כמעט בכל הסרטים והסדרות. שיחק את מר דונלד טווינקסטי בקרובים רחוקים מאוד, את לאון קארוסי בהצלצול הגואל והופיע במספר מחזות בתיאטראות ברודוויי.

## ביוגרפיה
סאבלה נולד בספטמבר 1949 בוסטצ'סטר, ניו יורק ולמד אמנות תיאטרון באוניברסיטת מיאמי כשתוך כדי לימודיו הופיע בתיאטרון "Jerry Herman Ring Theatre" בתפקידים קטנים.

הוא החל את משחקו ב-1976 במחזה המוזיקלי "The Robber Bridegroom". כמו כן השתתף במחזות "Little Johnny Jones" מ-1982, ברנשים וחתיכות מ-1992, דבר מצחיק קרה לי בדרך לפורום מ-1996, איש למנשה מ-2002 וצ'ריטי המתוקה מ-2005.

הופיע לראשונה בטלוויזיה בסדרה Broadway on Showtime מ-1980 ובמשך השנים הופיע בעשרות סדרות וסרטים. מתפקידיו הידועים הוא פומבה ממלך האריות של 1994 ובמרבית בסרטי ההמשך שלו, קאר סלמיאן מחידון האשליות מאותה שנה, אלדו הופר ב-"In & Out" ומאורי מהצילו! עכבר בבית!, שניהם מ-1997 ולואו דונטלי בסדרה "It's Your Move" מ-1984 עד 1985. השתתף גם בהופעות קטנות שונים כמו בנשואים פלוס, סיינפלד, חופשי על הבר, עולם אחר וסאטרדיי נייט לייב, בו שר את האקונה מטטה, לצד שותפו למשחק נייתן ליין.

הוא נשוי מאז 1999 לשריל, כשנפגשו לראשונה מאחורי הקלעים של המחזמר דבר מצחיק קרה לי בדרך לפורום מ-1996. אשתו עובדת כמתכנתת מחשבים בעיר מגוריהם.

## פילמוגרפיה
### סרטים
* עיר לוהטת – 1984
* קשוחים שכאלה – 1986
* ליל האימה 2 – 1988
* מלך האריות – 1994
* חידון האשליות – 1994
* In & Out – 1997
* הצילו! עכבר בבית! – 1997
* מלך האריות 2: מלכות סימבה – 1998
* אבודים בניו יורק – 1999
* מלך האריות 3: האקונה מאטאטה – 2004
* משמר האריות – השאגה חוזרת – 2015

### סדרות טלוויזיה
* קגני ולייסי – 1982–1984
* נוטס לנדינג – 1983–1984
* בלוז לכחולי המדים – 1983–1987
* פאנקי השובבה – 1984
* It's Your Move – 1984–1985
* קרובים רחוקים מאוד – 1986–1987
* A Fine Romance – 1989
* הצלצול הגואל – 1991
* טימון ופומבה – 1995–1999
* הפרקליטים – 1991–2001
* בית העכבר – 2001–2002
* משמר האריות – 2016–2019

## קישורים חיצוניים

קטגוריה:בוגרי אוניברסיטת מיאמי
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:אמריקאים שנולדו ב-1949
אוניברסיטת דרום האוקיינוס השקט

**אוניברסיטת דרום האוקיינוס השקט** () היא ארגון בינלאומי ומכון מחקר ציבורי אוניברסיטאי הממוקם בשנים עשר קמפוסים שונים ברחבי אוקיאניה. זהו מרכז עולמי ללימוד ומחקר של תרבות וסביבת איי האוקיינוס השקט.

הקמת האוניברסיטה בשנת 1968 הייתה פריצת דרך במערכת החינוך של דרום האוקיינוס השקט, פתיחתה אפשרה לתושבי האיים לקבל בארצם חינוך אוניברסיטאי המקובל במדינות חבר העמים הבריטי. מנהיגים רבים ממדינות האוקיינוס השקט למדו באוניברסיטה ואף חלקם שימשו בה כמרצים.

האוניברסיטה נמצאת בבעלות משותפת של תשע מדינות ושלוש שטחים תלויים שונים מרחבי האוקיינוס השקט: איי קוק, פיג'י, קיריבטי, איי מרשל, נאורו, ניואה, סמואה, איי שלמה, טוקלאו, טונגה טובאלו וונואטו.

אף על פי שהיא מורכבת משנים עשר קמפוסים שונים, אוניברסיטת דרום האוקיינוס השקט אינה מערכת אוניברסיטאות, אלא אוניברסיטה אחת ויחידה עם מספר סניפים באזור איי האוקיינוס השקט. הקמפוס הראשי של האוניברסיטה נמצא בסובה, בירת פיג'י, והוא גם המרכז האדמיניסטרטיבי שלה.

[ממוזער|הקמפוס ב[פורט וילה, בירת ונואטו, 2013]]
[ממוזער|הקמפוס שב[קיריבטי, 2011]]
[ממוזער|הקמפוס שב[הוניארה, בירת איי שלמה, 2019]]

## קורסים ותוכניות
אוניברסיטת דרום האוקיינוס השקט מאורגנת בשלוש פקולטות עיקריות: פקולטת האומנות, המשפט והחינוך; פקולטת העסקים והכלכלה; ופקולטת המדע, הטכנולוגיה והסביבה. הפקולטות מציעות תוכניות לימוד שונות בתחומים שונים בהם הוראה, תיירות, עיתונאות, ספרות, שפות, חקלאות, מדע וניהול סביבתי, טכנולוגיה, מערכות מידע, כלכלה, פוליטיקה וחוק, פיננסים ושירותים חברתיים.

## קמפוסים
הקמפוס העיקרי של האוניברסיטה הנקרא לאוקלה, נמצא לפי שמו במפרץ לאוקלה בבירת פיג'י, סובה. בנוסף לקמפוס הקיים בבירה סובה ישנם עוד שני קמפוסים שונים בפיג'י: קמפוס לאבסה וקמפוס לאוטוקה. בית הספר לחקלאות ולמדעי המזון נמצא בקמפוס בסמואה, והקמפוס בוונואטו הוא מקומו של בית הספר למשפט. הקמפוס בטונגה הוא מקומו של הקמפוס לחינוך.

בנוסף לאלו, מפעילה אוניברסיטת דרום האוקיינוס השקט עוד אחד עשר מרכזי מחקר אזוריים באיי האוקיינוס השקט. האזור אותו משרתת אוניברסיטת דרום האוקיינוס השקט כולל 33 מיליון קילומטרים רבועים של האוקיינוס השקט, יותר משלוש פעמים שטח אירופה וכפעמיים שטח רוסיה. מספר הנפשות המתגוררות במדינות אותן משרתת אוניברסיטת דרום האוקיינוס השקט נע בין 1,500 איש בטוקאלו ל-900,000 בפיג'י.

הקמפוסים הבאים בטבלה הם קמפוסי ההרחבה של האוניברסיטה, מלבד הקמפוסים הראשיים בסמואה, פיג'י וונואטו.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אוניברסיטאות ומכללות
קטגוריה:אוקיאניה
קטגוריה:איי מרשל
קטגוריה:איי קוק
קטגוריה:איי שלמה
קטגוריה:ונואטו
קטגוריה:טובאלו
קטגוריה:טונגה
קטגוריה:טוקלאו
קטגוריה:נאורו
קטגוריה:ניואה
קטגוריה:סמואה
קטגוריה:פיג'י
קטגוריה:קיריבטי
ארטיום מיכאלקוב

ממוזער|ארטיום מיכאלקוב (2017)
ממוזער|ארטיום מיכאלקוב (2012)
**ארטיום ניקיטיץ' מיכלקוב** (ברוסית: **Артём Никитич Михалков**; נולד ב-8 בדצמבר 1975 במוסקבה) הוא שחקן ובמאי קולנוע רוסי, בנו של ניקיטה מיכאלקוב.

הוא היה נשיא פסטיבל סרטי הביכורים הלאומי של דוויז'ניה, המתקיים מדי שנה באומסק מאז 2013. בשנת 2016, סרט הבכורה שלו הוצג מחוץ לתחרות בפסטיבל. מיכאלקוב שיחק ביותר מ-25 סרטים עלילתיים.

## קריירה
הוא למד במכללה האמריקאית באיטליה בשנים 1992–1993. בשנת 1993, למד במכון הלאומי לקולנוע. במחצית השנייה של שנות התשעים הוא היה עוזר במאי לסרטו של ניקיטה מיכאלקוב "הספר מסיביריה" (הצילומים נמשכו שלוש שנים, הסרט יצא לאקרנים בשנת 1998). בשיתוף פעולה עם איליה חרז'אנוב, הוא השלים בשנת 1999 סרט קצר בשם "סטופ", שזכה בכמה פרסים, כולל בפסטיבל הסטודנטים וסרט הבכורה של סנט אן במוסקבה ובפסטיבל הקולנוע הבינלאומי מולוד בקייב.

בתחילת שנות האלפיים הקים מיכאלקוב את חברת הסרטים קינודום (Kinodom), המפיקה מוזיקה, פרסומות וסרטים תיעודיים. בשנים 2014–2015 הנחה את תוכנית הטלוויזיה של רשת OTR "תנועת הקולנוע", אודות הקולנוע הרוסי.

בשנת 2016, בעת ציון 70 שנה לאביו ניקיטה מיכאלקוב, יצר סרט תיעודי "האם קשה להיות מיכאלקוב?".

בשנת 2016 הושלם סרטו העלילתי הראשון - המלודרמה הקומית "הימור על אהבה".

## חיים אישיים
דודו של ארטיום מיכלקוב הוא אנדריי קונצ'לובסקי ובן דודו יגור קונצ'לובסקי הם יוצרי קולנוע, סבא וסבתא סרגיי מיכאלקוב ונטליה קונצ'לובסקאיה היו סופרי ילדים, הסב פיוטר קונצ'לובסקי והסבא וסילי סוריקוב היו ציירים.

## קישורים חיצוניים

* אתר חברת הסרטים Kinodom

קטגוריה:במאי קולנוע רוסים
קטגוריה:שחקני קולנוע וטלוויזיה רוסים
קטגוריה:רוסים שנולדו ב-1975
אדריאן מנגלארד

**אדריאן מנגלארד** (בצרפתית: **Adrien Manglard**; 10 במרץ 1695 – 1 באוגוסט 1760) היה צייר צרפתי.

## ביוגרפיה
מנגלארד נולד ב-10 במרץ 1695 בעיר ליון. הוא הוכשר על ידי מאסטר הולנדי. בשנת 1715 עבר לרומא, שם בילה את שארית חייו וקריירה. הוא נפטר ברומא בשנת 1760. אדריאן מנגלארד היה אדונו של קלוד ז'וזף ורנה.

[שמאל|ממוזער|250px|[המוזיאון לאמנות יפה (בודפשט)]]
[שמאל|ממוזער|250px|[המוזיאון לתולדות האמנות (וינה)]]

## קישורים חיצוניים

* Web Gallery of Art
* Web Gallery of Art (גלריה)
* Oxford Art Online
* RKD
* British Museum
* Google Arts & Culture

## הערות שוליים

קטגוריה:ציירים צרפתים
קטגוריה:ילידי 1695
קטגוריה:נפטרים ב-1760
אוניברסיטת טסמניה

**אוניברסיטת טסמניה** (באנגלית: **University of Tasmania**) היא אוניברסיטת מחקר ציבורית אוסטרלית, הממוקמת בשלושה קמפוסים (הובארט, לונסטון ובורני) במדינת טסמניה, שנוסדה בשנת 1846, והיא הרביעית באוסטרליה.

נכון ל-2020, לומדים באוניברסיטה כ-34,000 סטודנטים. אוניברסיטת טסמניה חברה בארגונים איגוד אוניברסיטאות חבר העמים הבריטי (ACU), איגוד המוסדות להשכלה גבוהה בדרום מזרח אסיה (ASAIHL) ואסטרונומי אוסטרליה (AAL).

האוניברסיטה פועלת בשיתוף פעולה עם בית החולים רויאל הובארט.

אוניברסיטת טסמניה נוסדה כמכללה קתולית בשנת 1846 והפכה לאוניברסיטה בינואר 1890. התארים הראשונים הוענקו ביוני של אותה השנה. בשנת 1949 הוענקו לראשונה תארים שלישיים.

## דירוג אקדמי
#### דירוג בין-לאומי
* דירוג שאנגחאי: מקום 201–300 (2024)
* דירוג Times Higher Education: מקום 251–300 (2024)
* דירוג QS לאוניברסיטאות: מקום 307= (2024)

## קישורים חיצוניים

* 

טסמניה
קטגוריה:טסמניה
אוניברסיטת סווינבורן לטכנולוגיה

**אוניברסיטת סווינבורן לטכנולוגיה** (באנגלית: **Swinburne University of Technology**) היא אוניברסיטה ציבורית הממוקמת במלבורן שבאוסטרליה. האוניברסיטה נוסדה בשנת 1908 כמכללה, והפכה לאוניברסיטה בשנת 1992. בנוסף על הקמפוס המרכזי במלבורן, ישנו קמפוס נוסף בסראוואק שבמלזיה. האוניברסיטה נחשבת לאחת הטובות באוסטרליה בכל הקשור ללימודי עיצוב ואמנות.

אוניברסיטת סווינבורן לטכנולוגיה משתפת פעולה עם מספר ארגונים ומוסדות, ובהם אסטרונומי אוסטרליה, הארגון העולמי לקניין רוחני, האיגוד הישראלי לביקורת ואבטחת מערכות מידע, אגודת מהנדסי חשמל ואלקטרוניקה, אוניברסיטת נורת'איסטרן, אוניברסיטת נורת'איסטרן, אוניברסיטת קורנל ואוניברסיטת סטנפורד.

## היסטוריה
האוניברסיטה הוקמה בשנת 1908 על מנת להנגיש את ההשכלה למערב מלבורן ולפרברים השוכנים באזור זה. בשנת 1913 שינה המוסד את שמו ממכללת הות'ורן למכללה הטכנית סווינבורן.

בשנת 1992 המכללה קיבלה מעמד אוניברסיטאי. בשנת 2015 החלו להתקיים לימודי משפטים באוניברסיטה.

## דירוגים בין-לאומיים
* דירוג שאנגחאי: מקום 201–300 (2022)
* Times Higher Education: מקום 201–250 (2024)
* דירוג QS לאוניברסיטאות: מקום 285= (2024)

## קישורים חיצוניים

* 

*
קטגוריה:מלבורן
סווינבורן לטכנולוגיה
תיאטרון הילדים של הדוד לאקנר

**תיאטרון הילדים של הדוד לאקנר** (בהונגרית: **Lakner Bácsi Gyermekszínháza**) היה תיאטרון בבודפשט עם שחקנים ילדים.

## תיאטרון הילדים הישן
תולדות תיאטרון הילדים מתחילה בשנות העשרים של המאה העשרים. זה היה כאשר ארתור לאקנר, המכונאי ומקרין הסרטים הפך לסופר, למתרגם, לבמאי קולנוע ולבמאי תיאטרון והבין עד כמה רעה השפעתם של הסרטים ושל הצגות התיאטרון על התפתחותם האישית של הילדים, כאלה שהמבוגרים ייעדו להם.

"אל לנו להציג קרבות, אכזריות, אלימות כמודל עבורם וגם לא סיפורי אימה מפחידים, הם צריכים לקבל פרקים ואירועים מחייהם, ברוח המושגים אהבה, חברות וחוסר אנוכיות" -טען.

דוד לאקנר כתב וסיפר סיפורים כאלה עם להקתו הצעירה לאותם הילדים שביקרו אותו בימי ראשון. בתחילה אלתר הנחיות קטנות על בימת "קולנוע הקפיטול" שהוא ניהל, הוא לקח איתו לשם את בתו בת השלוש, נעמי. היא הפכה לשולייתו הקטנה של הדוד לאקנר. הדיאלוגים הפכו תחילה לסצנות ולאחר מכן למחזות.

ארתור לאקנר כתב, הציג וצילם לקולנוע את אחד מרומני הנוער ההונגריים המצליחים בכל הזמנים, "האמא החורגת המתוקה". תחת ידיו התחילו את הקריירות שלהם אוה רוטקאי, ארפאד קישהדי, גבריאלה לקטוש, ויולטה פרארי, הדי ז'ולנאי, אנדרה הרקאני ורבים אחרים. הוא מעולם לא רצה לגדל שחקנים, רק לראות סביבו ילדים שמחים וחייכנים.

להקתו לעולם לא יכלה להיות בית קבוע, אך היא התקבלה בגאווה על ידי תיאטרון הקומדיה של בודפשט, הבמה העליזה, תיאטרון האופרטה של בודפשט ותיאטרון גולדמארק.

תיאטרון הילדים שלו נסחף ונשטף על ידי מלחמת העולם השנייה בשנת 1944, והוא עצמו גורש, כיהודים רבים אחרים, ברכבת למחנה ההשמדה אושוויץ. הוא נראה לאחרונה בתחנת האיסוף בקצ'קמט, שם שיחק לילדים ליד המסילה לפני שנשלח משם בכוח למחנה ההשמדה.

## התחלה חדשה
לאחר מלחמת העולם השנייה, בתו הגדולה, ליוויה לאקנר, אספה את שחקני הילדים לשעבר, גייסה חדשים והחלה לשחק לצידם שוב. היא הציגה בין היתר את הנערים מרחוב פאל והמשיכה גם את "האמא החורגת המתוקה". מיטב דמויות הילדים בסרט האגדי של גזה רדוואני "אי שם באירופה" (Valahol Európában), כולל אברהם (אנדראש) רונאי, טיבור קלמאר ואנדרה הרקאני, הגיעו מהצוות הזה.

בשנת 1948, מסיבות של מדיניות תרבות (פוליטית) נשלל הרישיון לתיאטרון מליוויה לאקנר, שעד שנות השמונים ניסתה "להחזיק בחיים" בחשאי את תיאטרון הילדים. היא לימדה סצנות ושירים קטנים, והציגה את תלמידיה במופעים שונים.

בשנת 1984, במלאת תשעים להולדתו של ארתור לאקנר, הודפס שוב "האמא החורגת המתוקה". הספר נחטף תוך מספר ימים, הסרט הוקרן מחדש והוצג - בבימויו של טיבור קלמאר - בבמת הילדים "קרן השמש" בבית התרבות גוטנברג. רבים מהשחקנים הילדים דאז החשיבו את עצמם והיו גאים להיות תלמידיו המאוחרים של הדוד לאקנר.

## תיאטרון הילדים היום
עם מותה של ליוויה לקנר בשנת 1996, הכל השתנה. מנהל בית התרבות חרג מהבסיסים המוסריים והאמנותיים של מסורות לאקנר ולכן אנדראש אצֵיל, היורש הרוחני של ליוויה לקנר - בעצמו צאצא של לקנר - וכמה מעמיתיו עזבו את במת הילדים של קרן השמש. בהנהגתו, תיאטרון הילדים ובית הספר התחילו לפעול שוב בדצמבר 1998 בשם תיאטרון הילדים של הדוד לאקנר - המקורי.

## ראו גם
* 
* עמוד הבית החדש של התיאטרון

## לקריאה נוספת
* עמוד הבית של תיאטרון הילדים של הדוד לקנר

## הערות שוליים

קטגוריה:יהדות הונגריה
קטגוריה:תיאטרון הונגרי
קטגוריה:שואת יהודי הונגריה
קטגוריה:בודפשט: תרבות
פרס אנני לעיצוב הדמות הטוב ביותר

**פרס אנני לעיצוב הדמות הטוב ביותר** (באנגלית: The **Annie Award for Character Design in an Animated Feature Production**) הוא פרס אנני המוענק מדי שנה למעצב הדמויות הטוב ביותר והוצג לראשונה בשנת 2002. הפרס מתגמל את העיצוב והמראה של דמויות לסרטי אנימציה והוא מוענק על ידי האגודה הבין-לאומית לסרטי הנפשה בסניף אסיפ"א - הוליווד, קליפורניה.

## הזוכים והמועמדים
להלן רשימת הזוכים והמועמדים, נכון לשנת 2020:


#### העשור הראשון של המאה ה־21

#### העשור השני של המאה ה־21

#### העשור השלישי של המאה ה־21

## קישורים חיצוניים
* 

## הערות שוליים

קטגוריה:פרס אנני
דמיטרי דיוז'ב

**דמיטרי אלברוביץ' דיוז'ב** (ברוסית: **Дмитрий Петрович Дюжев**; נולד ב-9 ביולי 1977) הוא שחקן קולנוע ותיאטרון וזמר רוסי.

## ביוגרפיה
### ראשית חייו
דמיטרי דבוריאן (דיוז'ב) נולד ב-9 ביולי 1977 באסטרחן, לשחקן אלבר דבוריאן וללודמילה דיוז'בה. בשנת 1995 סיים את בית הספר לילדים מחוננים ונכנס למחלקת הבימוי והמשחק של מכון GITIS (בסדנה של מארק זכארוב).

### קריירה
דיוז'ב הופיע לראשונה בסרט "24 שעות" מאת אלכסנדר אטנסיאן בשנת 2000. לאחר זמן מה הוזמן לשחק בסאגה הפלילית "בריגדה" בבימויו של אלכסיי סידורוב. דיוז'ב נמצא באמצעות סוכנות שחקנים קטנה בה היה רשום. תפקידו כ"קוסמוס" הפך אותו מיד לשם דבר ברוסיה.

בשנת 2005 שיחק בסרטו "איש מת" בבימויו של אלכסיי בלבנוב יחד עם ניקיטה מיכאלקוב ואלכסיי פאנין. בשנת 2006 כיכב בסרט "האי" מאת פאבל לונגין. הסרט סגר את פסטיבל ונציה והוכיח את עצמו כהצלחה קופתית מתונה וזכה הן בפרס ניקה והן בפרס נשר הזהב בקטגוריית הסרט הרוסי הטוב ביותר לשנת 2006. בנוסף גילם תפקיד ראשי בקומדיה "אנטידור" (Антидурь), משנת 2007.

מאז 2006, דמיטרי דיוז'ב הוא שחקן התיאטרון האמנותי של מוסקבה. בשנת 2009 יצא לבתי הקולנוע הסרט "חופשה באבטחה כבדה" עם דמיטרי וסרגיי בזרוקוב. הסרט זכה להצלחה רבה ובשבועיים הראשונים ברוסיה הוא הרוויח יותר מ-15 מיליון דולר, שהיה אחת ההצלחות הגדולות בתולדות הקולנוע הרוסי. בשנת 2010 כיכב בסרט "שמש בוגדנית 2" מאת ניקיטה מיכאלקוב. לאחר שסיים את הלימודים בקורס הגבוה לתסריטאים ובמאי קולנוע, השלים את עבודת התזה שלו - סרט האחים משנת 2011, באורך חצי שעה, שהשתתף בפסטיבל קינוטאבר בתחרות הסרטים הקצרים.

בשנת 2012 דיוז'ב כיכב בקטע "אהובי" בסרט "אמהות" עם סרגיי בזרוקוב. בשנת 2014, הופיע גם בסרט הספורט "האלופים", בקטע על סיפור האהבה וחיי הספורט של הספורטאים אנטון סיחארלוידזה וילנה ברז'נאיה. בשנת 2015, דמיטרי דיוז'ב ערך את הופעת הבכורה שלו כבמאי תיאטרון והעלה את המחזה "ספסל". בשנת 2017 גילם את פיוטר הגדול, בסרט הקולנוע טובול, שיצא גם כסדרת טלוויזיה בשנת 2020.

### חיים אישיים
ב-14 בפברואר 2008 דמיטרי התחתן עם טטיאנה דיוז'בה, והם נישאו ב-20 ביולי 2008. בנם, איוואן, נולד ב-8 באוגוסט 2008.

## קישורים חיצוניים

* "דמיטרי דיוז'ב" באתר Kino-teatr.ru
* "דמיטרי דיוז'ב" באתר Kinopoisk.ru
* "דמיטרי דיוז'ב" באתר Ruskino.ru
* "דמיטרי דיוז'ב" באתר Kinomania.ru

## הערות שוליים

קטגוריה:שחקני קולנוע וטלוויזיה רוסים
קטגוריה:מדבבים רוסים
קטגוריה:זמרים רוסים
קטגוריה:רוסים שנולדו ב-1978
נורמן רמזי

**נורמן פוסטר רמזי הבן** (בשם מלא באנגלית: **.Norman Foster Ramsey Jr**; 27 באוגוסט 1915 – 4 בנובמבר 2011) היה פיזיקאי אמריקאי, שזכה בפרס נובל לפיזיקה בשנת 1989 על "המצאת השדה האוסצילטורי הנפרד והשימוש בה במייזר המימן ובשעונים אטומיים אחרים".

רמזי עבד רוב חייו באוניברסיטת הרווארד, אך גם עם סוכנויות כגון נאט"ו והוועדה לאנרגיה אטומית של ארצות הברית, וכן בהקמת מעבדת פרמילאב.

## ביוגרפיה
נורמן רמזי נולד ב-27 בנובמבר 1915 בוושינגטון די. סי.. אמו עבדה באוניברסיטת קנזס ואביו היה בוגר האקדמיה הצבאית של ארצות הברית במחזור 1905 אשר הגיע לדרגת בריגדיר גנרל במהלך מלחמת העולם השנייה. רמזי עצמו סיים את לימודיו התיכוניים בגיל 15 בלבד בקנזס. הוריו של רמזי קיוו שגם הוא יקדם קריירה צבאית, אך הוא בסופו של דבר החל ללמוד הנדסה באוניברסיטת קולומביה בשנת 1931. שנת 1935 סיים רמזי תואר ראשון. את התואר השני למד רמזי במעבדת קוונדיש שבאוניברסיטת קיימברידג' אצל הפרופסור ארנסט רתרפורד. סביבתו שפעה פיזיקאים בולטים, ובהם ג'יי ג'יי תומסון, מקס בורן, ג'יימס צ'דוויק, אדוארד אפלטון, ג'ון קוקרופט, פול דיראק וארתור אדינגטון. את הדוקטורט רמזי סיים באוניברסיטת קולומביה בשנת 1940 והחל להיות עמית במכון קרנגי למדע. בשנה זו התחתן והחל ללמד באוניברסיטת אילינוי באורבנה-שמפיין.

הזוג תכנן להשתקע באילינוי, אך עם פרוץ מלחמת העולם השנייה היה רמזי ממפתחי המעבדות ב והחל לעבוד בפרויקטים ביטחוניים תחת מזכיר המלחמה הנרי סטימסון. בשנת 1943 צורף רמזי לפרויקט מנהטן על ידי רוברט אופנהיימר.

בתום המלחמה חזר רמזי לקולומביה כפרופסור וכחוקר אשר התמקד במבנה האטום והמולקולה ובתכונותיהם הבסיסיות.

בשנת 1984 קיבל רמזי את מדליית ה-IEEE וכארבע שנים לאחר מכן קיבל גם את המדליה הלאומית למדעים. בשנת 1990 קיבל את פרס דיראק.

רמזי עזב את אוניברסיטת הרווארד בשנת 1986. הוא המשיך ללמד בויליאמס קולג', אוניברסיטת מישיגן ואוניברסיטת שיקגו. בשנת 2004 חתם רמזי על מכתב תמיכה במועמד הדמוקרטי ג'ון קרי בבחירות לנשיאות ארצות הברית.

רמזי נפטר בתאריך ה-4 בנובמבר 2011.

## קישורים חיצוניים

* 
* 

קטגוריה:אמריקאים ילידי וושינגטון די. סי.
קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:פיזיקאים אמריקאים
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת מישיגן
קטגוריה:סגל אוניברסיטת קולומביה
קטגוריה:סגל אוניברסיטת הרווארד
קטגוריה:עובדי פרויקט מנהטן
קטגוריה:זוכי מדליית הכבוד של ה-IEEE
קטגוריה:זוכי המדליה הלאומית למדעים
קטגוריה:חברי האקדמיה הצרפתית למדעים
קטגוריה:חברי האקדמיה הלאומית למדעים של ארצות הברית
קטגוריה:אמריקאים שנולדו ב-1915
קטגוריה:אמריקאים שנפטרו ב-2011
הנס דמלט

**הנס גאורג דמלט** (בגרמנית: **Hans Georg Dehmelt**; 9 בספטמבר 1922 – 7 במרץ 2017) היה פיזיקאי אמריקאי יליד גרמניה, שזכה בפרס נובל לפיזיקה בשנת 1989 יחד עם וולפגנג פאול על "פיתוח טכניקת מלכודת היונים".

## ביוגרפיה
הנס דמלט נולד ב-9 בספטמבר 1922 בגרליץ שברפובליקת ויימאר. בגיל 10 החל ללמוד בבית ספר לטיני בברלין. לאחר שסיים את לימודיו בשנת 1940, התנדב דמלט לשירות בצבא הגרמני, שהורה לו ללמוד פיזיקה באוניברסיטת ורוצלב, שם סיים את לימודיו בשנת 1943. לאחר הלימודים דמלט התגייס לצבא, אך נפל בשבי בעלות הברית במהלך הקרב על הבליטה.

לאחר ששוחרר מן השבי בשנת 1946, החל דמלט ללמוד באוניברסיטת גטינגן, שם סיים את התואר השני בשנת 1948 ואת הדוקטורט בשנת 1950. הוא הוזמן לפוסט-דוקטורט אוניברסיטת דיוק שבקרוליינה הצפונית בשנת 1952, והחליט להגר לארצות הברית באופן מוחלט. בשנת 1955 החל לעבוד באוניברסיטת וושינגטון, שם הפך לפרופסור מן המניין בשנת 1961.

בשנת 1995 קיבל את המדליה הלאומית למדעים. בשנת 2002 פרש מן האוניברסיטה.

דמלט נפטר ב-7 במרץ 2017 בסיאטל שבמדינת וושינגטון בגיל 94.

## קישורים חיצוניים

* 
* 

קטגוריה:מהגרים מגרמניה לארצות הברית
קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:פיזיקאים אמריקאים
קטגוריה:חברי האקדמיה הלאומית למדעים של ארצות הברית
קטגוריה:חברי החברה הפיזיקאית האמריקאית
קטגוריה:זוכי פרס נובל גרמנים
קטגוריה:סגל אוניברסיטת דיוק
קטגוריה:בוגרי אוניברסיטת גטינגן
קטגוריה:סגל אוניברסיטת וושינגטון
קטגוריה:גרמנים שנשבו במלחמת העולם השנייה
קטגוריה:אמריקאים שנולדו ב-1922
קטגוריה:אמריקאים שנפטרו ב-2017
הנרי קנדול

**הנרי וויי קנדול** (באנגלית: **Henry Way Kendall**; 9 בדצמבר 1926 – 15 בפברואר 1999) היה פיזיקאי אמריקאי, שזכה בפרס נובל לפיזיקה בשנת 1990 ביחד עם ריצ'רד טיילור וג'רום פרידמן על "מחקר חלוצי בפיזור אינאלסטי עמוק של אלקטרונים על פרוטונים ונייטרונים קשורים, שהיה בעל חשיבות חיונית לפיתוח מודל הקווארקים בפיזיקת החלקיקים".

## ביוגרפיה
הנרי קנדול נולד ב-9 בדצמבר 1926 בבוסטון שבמסצ'וסטס. בשנת 1950 סיים תואר ראשון במתמטיקה. בתקופה זו קנדול גם עסק רבות בצלילה, ואף כבר כתב כשני ספרים בנושא. בשנת 1955 סיים קנדול את הדוקטורט במכון הטכנולוגי של מסצ'וסטס. בשנים שלאחר מכן עסק במחקר מבנה הפרוטון והנייטרון. בשנת 1982 הצטרף לאקדמיה האמריקאית לאמנויות ולמדעים.

חוץ מהעבודה בפיזיקה, קנדול גם עסק בטיפוס הרים. הוא ביצע מסעות למקומות רבים בעולם, ובהם הימלאיה, הרי האנדים, עמק יוסמיטי ואנטארקטיקה. בנוסף על כך, קנדול עסק בפעילות ציבורית ואזרחית כנגד התחממות גלובאלית ופירוק נשק גרעיני.

קנדול נהרג ב-15 בפברואר 1999 בזמן שצלל במערה בשמורת טבע בפלורידה.

## קישורים חיצוניים

* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:פיזיקאים אמריקאים
קטגוריה:חברי האקדמיה הלאומית למדעים של ארצות הברית
קטגוריה:מטפסי הרים
קטגוריה:בוגרי מכללת אמהרסט
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל המכון הטכנולוגי של מסצ'וסטס
קטגוריה:אמריקאים שנולדו ב-1926
קטגוריה:אמריקאים שנפטרו ב-1999
ספנקודון

**ספנקודון** (שם מדעי: *Sphenacodon*; מילולית: "שן נקודת-טריז") הוא סוג של סינאפסיד נכחד מהמשפחה ספנקודונטיים, אשר חי במשך הקרבון הפנסילבני עד הפרם לפני 300 עד 280 מיליון שנה מזמננו. הוא דומה בצורתו לדימטרודון והיה קרוב משפחתו. סוג זה תואר ב-1878 בדי החוקר עותניאל מארש ותוארו בו 3 מינים שונים. מרבית המאובנים התגלו באריזונה, יוטה וניו מקסיקו עם שלדים כמעט שלמים.

## מאפיינים
הספנקודון היה זוחל בעל דמיון ליונק, בייחוד במבנה לסתותיו ושיניו שהורכבו לפי חלוקה בדומה לשיני יונקים. הוא הגיע לאורך של 3 מטרים אצל המין *Sphenacodon ferocior*, והיה בעל לסת רחבה וגבוהה מלאה שיניים חדות המעידות שהיה טורף. הוא היה גם בעל בליטות רחבות מעל הצלעות ואולי אלו תמכו במפרש נכחד בדומה לדימטרודון, אם כי המפרש היה נמוך בהרבה.

הממצאים השונים של הספנקודון מעידים ששגשג במשך הקרבון ותחילת הפרם, אך החל להיעלם במשך הפרם היבש והוחלף בתראפסידים דמויי-יונקים.

## קישורים חיצוניים

קטגוריה:בעלי חיים שתוארו ב-1878
קטגוריה:טקסונים שתוארו בידי עותניאל צ'ארלס מארש
קטגוריה:ספנקודונטיים
קטגוריה:בעלי חיים שחיו בקרבון פנסילבני באמריקה הצפונית
קטגוריה:בעלי חיים שחיו בפרם באמריקה הצפונית
ראסל האלס

**ראסל אלן האלס** (באנגלית: **Russell Alan Hulse**; נולד ב-28 בנובמבר 1950) הוא פיזיקאי אמריקאי המתמחה במחקר בנושא פולסרים וגלי כבידה, שחלק את פרס נובל לפיזיקה בשנת 1993 עם ג'וזף טיילור על "גילוי סוג חדש של פולסר, גילוי שפתח אפשרויות חדשות במחקר הכבידה".

## ביוגרפיה
ראסל האלס נולד בניו יורק לאלן ובטי האלס, והחל להתעניין במדע בגיל מאוד צעיר. האלס למד בתיכון ברונקס למדע, סיים תואר ראשון בפיזיקה בקולג' "קופר יוניון", וקיבל את הדוקטורט באוניברסיטת מסצ'וסטס אמהרסט בשנת 1975. המנה לדוקטורט של האלס היה הפיזיקאי ג'וזף הוטון טיילור, שהפך במהרה לשותפו במחקר. לאחר הדוקטורט עבד האלס באוניברסיטת פרינסטון. החל משנת 2003 עובד האלס כפרופסור באוניברסיטת טקסס בדאלאס.

בזמן למידתו לדוקטורט שם, בשנת 1974, למד האלס במצפה הכוכבים ארסיבו בפוארטו ריקו של אוניברסיטת קורנל, שם עבד האלס עם ג'וזף טיילור. עבודתו שם היא, בין השאר, מה שהוביל לתגלית שעליה קיבל את פרס נובל.

האלס הוא אתאיסט. הוא מעיד על עצמו: "אני מחשיב את עצמי אדם מאוד מוסרי, אבל אני לא צריך דת בשביל זה". האלס נמצא בזוגיות ממושכת עם ז'אן קולמן.

## לאחר התגלית
ב-1975 השלים האלס את הדוקטורט שלו בפיזיקה, ולאחר מכן עשה עבודת פוסט-דוקטורט במצפה הלאומי לרדיו אסטרונומי בגרין בנק שבמערב וירג'יניה.

ב-1977 עשה האלס הסבה לפיזיקת פלזמה והצטרף למעבדת פיזיקת הפלזמה בפרינסטון

ב-1993 קיבל האלס פרס נובל בפיזיקה יחד עם ג'וזף טיילור.

ב-2004 הצטרף האלס לאוניברסיטת טקסס בדאלאס והפך למנהל המייסד של המרכז לחינוך במדע והנדסה באוניברסיטת טקסס בדאלאס.

## מחקריו ועבודתו המדעית
במסגרת עבודתו עם ג'וזף טיילור, השניים גילו עשרות פולסרים, ביניהם הפולסר PSR B1913+16. יום אחד, בשנת 1974 שם האלס לב שהאותות מהפולסר PSR B1913+16 הם בלתי עקביים, ולאחר שפסל את האפשרות שהדבר נבע משגיאה במחשב שם האלס לב שתדר האותות מאותו פולסר משתנה באופן מחזורי, שחוזר על עצמו כל פחות מ-8 שעות. בעקבות כך הוא תיאר לעצמו שפולסר זה הוא ככל הנראה בינארי, והוא מקיף במהירות סביב אובייקט מלווה. בשיתוף פעולה עם ג'וזף טיילור, הצליח האלס להוכיח שהפולסר PSR B1913+16 הוא הפולסר הבינארי (שני פולסרים המסתובבים זה סביב זה) הראשון שהתגלה, ואף קבע את מאפייני המפתח שלו[1].

עם משמעות גדולה יותר, השדות הכבידתיים של שני הפולסרים, שהייתה ביניהם אינטראקציה, אפשרו להאלס, טיילור ולרבים אחרים להמציא שיטות לאיתור גלים כבידתיים, אשר נובאו על ידי תורת היחסות הכללית של אלברט איינשטיין, באופן שמאמת באופן יעיל את התיאוריה של איינשטיין למערכת מחוץ למערכת השמש. תגליתם של האלס וטיילור דורגה בין ההישגים המדעיים החשובים ביותר של המאה ה-20. על תגליתם זו הם קיבלו יחד פרס נובל בפיזיקה בשנת 1993[3]

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:פיזיקאים אמריקאים
קטגוריה:אסטרופיזיקאים אמריקאים
קטגוריה:בוגרי תיכון ברונקס למדעים
קטגוריה:בוגרי מכללת קופר יוניון
קטגוריה:בוגרי אוניברסיטת מסצ'וסטס אמהרסט
קטגוריה:אמריקאים שנולדו ב-1950
סמואל טינג

**סמואל צ'או צ'ונג טינג** (באנגלית: **Samuel Chao Chung Ting**; נולד ב-9 בדצמבר 1936) הוא פיזיקאי אמריקאי, שחלק את פרס נובל לפיזיקה בשנת 1976 עם ברטון ריכטר "על עבודתם החלוצית בגילוי חלקיק יסודי כבד מסוג חדש (מזון J/psi)". טינג הוא גם ממציא גלאי AMS02 שהותקן בתחנת החלל הבינלאומית בשנת 2011.

## ביוגרפיה
טינג נולד ב-27 בינואר 1936 באן ארבור שבמישיגן להורים שהיגרו ממחוז שאנדונג שמסין. הוריו הכירו והתחתנו כשהיו סטודנטים לתואר שני באוניברסיטת מישיגן. הוריו של טינג חזרו לסין חודשיים לאחר לידתו. השכלתו הבסיסית בילדותו השתבשה בעקבות מלחמת סין–יפן השנייה. בזמן מלחמת האזרחים הסינית הוריו ברחו לטאיוואן ולימדו הנדסה באוניברסיטת טייוואן הלאומית. טינג עצמו החל ללמוד באוניברסיטת צ'נג קונג הלאומית, אך בסופו של דבר סיים את לימודיו באוניברסיטת מישיגן. בשנת 1959 סיים תואר ראשון בפיזיקה ובמתמטיקה, ובשנת 1962 הוא סיים דוקטורט בפיזיקה. בשנת 1963 החל טינג לעבוד ב-CERN וכשנתיים לאחר מכן החל ללמד באוניברסיטת קולומביה. משנת 1969 טינג מכהן כפרופסור במכון הטכנולוגי של מסצ'וסטס.

בשנת 1976 קיבל טינג את פרס נובל בפיזיקה. את נאום זכייתו עשה טינג בשפה המנדרינית, דבר שגם קודמיו הסינים במעמד לא עשו. בשנת 1977 הצטרף טינג לאקדמיה הלאומית למדעים.

טינג התחתן בפעמיים ונולדו לו שתי בנות ובן.

החל משנות ה-90 היה טינג ממובילי הפרויקט לפיתוח גלאי AMS02. בפרויקט זה השתתפו כ-500 מדענים מ-56 מוסדות ו-16 מדינות. אמנם הפרויקט התעכב בעקבות אסון מעבורת החלל קולומביה בפברואר 2003, אך הוא לבסוף יצא לפועל במאי 2011.

טינג תואר דוקטור לשם כבוד מאוניברסיטאות רבות, ובהן האוניברסיטה הסינית בהונג קונג, אוניברסיטת בולוניה, אוניברסיטת צינג הואה הלאומית, אוניברסיטת הונג קונג למדע וטכנולוגיה, אוניברסיטת מוסקבה, אוניברסיטת קולומביה, RWTH אוניברסיטת אאכן, אוניברסיטת בוקרשט ואוניברסיטת המדע והטכנולוגיה של סין. בשנת 1988 קיבל טינג מדליה של כבוד מהעיר ברשה שבאיטליה. החל משנות ה-90 הוא עמית באקדמיה ההונגרית למדעים, האקדמיה הרוסית למדעים ואקדמיה לאופולדינה.

## קישורים חיצוניים
* 

* 

קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:פיזיקאים אמריקאים
קטגוריה:סגל אוניברסיטת קולומביה
קטגוריה:אמריקאים ממוצא סיני
קטגוריה:חברי האקדמיה הרוסית למדעים
קטגוריה:סגל המכון הטכנולוגי של מסצ'וסטס
קטגוריה:חברי האקדמיה הלאומית למדעים של ארצות הברית
קטגוריה:בעלי תואר דוקטור מאוניברסיטת מישיגן
קטגוריה:אמריקאים שנולדו ב-1936
ג'יימס ריינווטר

**לאו ג'יימס ריינווטר** (באנגלית: **Leo James Rainwater**; 9 בדצמבר 1917 – 31 במאי 1986) היה פיזיקאי אמריקאי, שחלק את פרס נובל לפיזיקה בשנת 1975 עם בן מוטלסון ואגה בוהר על "על גילוי הקשר בין תנועה קולקטיבית ותנועת חלקיקים בגרעין האטום, ופיתוח התאוריה של גרעין האטום בהתבסס על קשר זה". היה ממובילי פרויקט מנהטן בזמן מלחמת העולם השנייה. ריינווטר גם תרם באופן משמעותי להבנת קרני רנטגן והיה חבר בוועדה לאנרגיה אטומית של ארצות הברית.

ריינווטר היה עמית באקדמיה הלאומית למדעים, Institute of Electrical and Electronics Engineers ובאגודה האופטית של אמריקה.

## ביוגרפיה
ליאו ג'יימס ריינווטר נולד ב-9 בדצמבר 1917 במזרח איידהו. הוא מעולם לא השתמש בשמו הראשון, ותמיד נקרא בשמו השני. אביו של ריינווטר נפטר כשהיה בן 10 מן השפעת הספרדית. בשנים שלאחר מכן ריינווטר עבר עם אמו ואחיו לקליפורניה. בתיכון הוא הצטיין במתמטיקה, כימיה ופיזיקה והתקבל למכון הטכנולוגי של קליפורניה. הוא סיים את התואר הראשון בשנת 1939. לאחר מכן החל ללמוד את התואר השני באוניברסיטת קולומביה. בתקופה זו למד אצל המדענים אנריקו פרמי ואדוארד טלר. בשנת 1941 סיים ריינווטר את התואר השני.

בשנת 1942 התחתן ונולדו לו כשלושה ילדים, כשהצעירה שבהם נפטרה בגיל תשע מלוקמיה. תקופה זו ריינווטר גם עבד בפרויקט מנהטן.

בשנת 1946 הוענק לריינווטר תואר דוקטור. בשנת 1949 הוא החל לפתח את התיאוריה כי (בניגוד למה שהאמינו אז) לא כל גרעיני האטום הם כדוריים. בשנת 1975 הוענק לו פרס נובל לפיזיקה.

ריינווטר נפטר ב-31 במאי 1986 בניו יורק.

## קישורים חיצוניים

* 

קטגוריה:אמריקאים ילידי איידהו
קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:פיזיקאים אמריקאים
קטגוריה:בוגרי המכון הטכנולוגי של קליפורניה
קטגוריה:בעלי תואר דוקטור מאוניברסיטת קולומביה
קטגוריה:עובדי פרויקט מנהטן
קטגוריה:סגל אוניברסיטת קולומביה
קטגוריה:עמיתי IEEE
קטגוריה:חברי האקדמיה הלאומית למדעים של ארצות הברית
קטגוריה:אמריקאים שנולדו ב-1917
קטגוריה:אמריקאים שנפטרו ב-1986
אבריקטוזאורוס

**אבריקטוזאורוס** (שם מדעי: ***Abrictosaurus***; משמעות שמו: "לטאה עירנית") הוא סוג של דינוזאור בעל אגן דמוי-עוף ממשפחת ההטרודונטוזאוריים שחי בדרום אפריקה של תחילת היורה לפני 199 עד 196 מיליון שנה מזמננו. המאובנים שלו התגלו בתצורת אליוט  שבלסוטו ובכף התקווה הטובה שבדרום אפריקה, והוא תואר למדע ב-1975 בידי החוקר האמריקאי ג'יימס הופסון. בעבר שויך לסוג ליקורינוס (*Lycorhinus*). את שמו קיבל עקב הנחה שהדינוזאורים עברו תרדמת קיץ כדי לחסוך באנרגיה, אותה שלל הופסון.
## מאפיינים
דינוזאור זה היה אוכל עשב או אוכל כל דו-רגלי באורך 1.2 מטר ומשקל ממוצע של 45 קילוגרם. הגולגולת שלו הייתה נמוכה וארוכה עם שיניים מסוגים שונים בבסיס הלסת. בקדמתה היו זוג שיניים דמויי-ניבים ארוכות, לאחריה עוד שיניים מוזרות קצרות יותר שהחלו מבסיס גבוה יותר בלסת ובהמשך הלסת היה פער קטן לשיניים אחוריות קטנות יותר אך גם חדות שכנראה עזרו לטחון מזון. לא ברור ממבנה השיניים אם היה צמחוני או אוכל כל.

הוא התקיים באזורים לחים לאורך אפריקה הדרומית של היורה ואולי היה מאבותיהם של ההדרוזאוריים וקרוביהם.

## קישורים חיצוניים

קטגוריה:הטרודונטוזאוריים
קטגוריה:דינוזאורים שחיו ביורה תחתון באפריקה
קטגוריה:מאובני טקסונים שתוארו ב-1975
הורסט שטרמר

**הורסט שטרמר** (בגרמנית: **Horst Ludwig Störmer**; נולד ב-6 באפריל 1949) הוא פיזיקאי גרמני שחלק את פרס נובל לפיזיקה בשנת 1998 עם רוברט לפלין ודניאל צוי על "על גילוי צורה חדשה של נוזל קוונטי עם אקסיטציות של מטען הטעון חלקית". הניסויים שזיכו את שטרמר ושותפיו בפרס התבצעו במעבדות נוקיה בל שבניו ג'רזי.

## ביוגרפיה
שטרמר נולד ב-6 באפריל 1949 בפרנקפורט שבגרמניה. בצעירותו תכנן ללמוד אדריכלות ב, אך מאוחר יותר החליט ללמוד מתמטיקה ופיזיקה באוניברסיטת גתה בפרנקפורט. אחד משותפיו בלימודים היה זוכה פרס נובל גרד ביניג. לאחר הלימודים עבד על מחקריו זמן מה בצרפת. בסופו של דבר הוענק לו דוקטורו מטעם אוניברסיטת שטוטגרט בשנת 1977. לאחר קבלת הדוקטורט עבר שטרמר לארצות הברית על מנת לעבוד במעבדות בל. בסופו של דבר אף התאזרח שטרמר בארצות הברית.

## קישורים חיצוניים

* 

קטגוריה:זוכי פרס נובל לפיזיקה
קטגוריה:זוכי פרס נובל גרמנים
קטגוריה:פיזיקאים גרמנים
קטגוריה:גרמנים חברי האקדמיה הלאומית למדעים של ארצות הברית
קטגוריה:סגל אוניברסיטת קולומביה
קטגוריה:סגל מעבדות בל
קטגוריה:בוגרי אוניברסיטת גתה בפרנקפורט
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:בוגרי האוניברסיטה הטכנית של דרמשטאדט
קטגוריה:זוכי פרס נובל אמריקאים
קטגוריה:פיזיקאים אמריקאים
קטגוריה:זוכי מדליית בנג'מין פרנקלין
קטגוריה:גרמנים שנולדו ב-1949
קטגוריה:אמריקאים שנולדו ב-1949
דניאל צוי

**דניאל צ'י צוי** (באנגלית: **Daniel Chee Tsui**, במנדרינית: **崔琦**; נולד ב-28 בפברואר 1939) הוא פיזיקאי אמריקאי-סיני, שחלק את פרס נובל לפיזיקה בשנת 1998 עם רוברט לפלין והורסט שטורמר על "על גילוי צורה חדשה של נוזל קוונטי עם אקסיטציות של מטען הטעון חלקית". הניסויים שזיכו את צוי ושותפיו בפרס התבצעו במעבדות נוקיה בל שבניו ג'רזי.

## ביוגרפיה
דניאל צוי נולד ב-28 בפברואר 1939 בחנאן, סין להורים אנאלפביתיים בעיצומה של מלחמת סין–יפן השנייה. בשנת 1951 החל צוי ללמוד בהונג קונג. אמנם צוי תכנן ללמוד רפואה באוניברסיטת טייוואן הלאומית, אך הוא בסופו של דבר החל ללמוד פיזיקה, וסיים את הדקטוקט באוניברסיטת שיקגו בשנת 1967. בשנת 1968 עבר למעבדות נוקיה בל. לאחר 30 שנה של מחקר, זכה בפרס נובל בשנת 1998. באותה השנה קיבל צוי גם את מדליית בנג'מין פרנקלין. הוא חבר האקדמיה הלאומית למדעים מאז שנת 1987.

בשנת 2010, הפך צוי לפרופסור אמריטוס באוניברסיטת פרינסטון, ובמקביל עבד גם באוניברסיטת קולומביה ואוניברסיטת בוסטון.

## קישורים חיצוניים

* 

קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה הלאומית להנדסה של ארצות הברית
קטגוריה:זוכי פרס נובל סינים
קטגוריה:סגל אוניברסיטת פרינסטון
קטגוריה:בעלי תואר דוקטור מאוניברסיטת שיקגו
קטגוריה:סגל מעבדות בל
קטגוריה:מהגרים מסין לארצות הברית
קטגוריה:זוכי מדליית בנג'מין פרנקלין
קטגוריה:אמריקאים שנולדו ב-1939
רגה ז'אן פייג'

**רגה ז'אן פייג**' (באנגלית: **Regé-Jean Page**; נולד ב-27 באפריל 1988) הוא שחקן אנגלי-זימבבואי. הוא שיחק במיני סדרה "שורשים" ובדרמה המשפטית "לטובת הכלל" (אנ'). ובשנת 2020, כיכב בדרמה התקופתית של נטפליקס, "ברידג'רטון".

## ראשית חייו
פייג' נולד ב-27 באפריל 1988 בלונדון, אנגליה, בנם של מטיף דת בריטי ואם אחות במקצועה מזימבבואה. בילדותו עבר עם משפחתו להתגורר בהארארה בירת זימבבואה. כשהיה בגיל 14 משפחתו שבה ללונדון. 

ב-2013, הוא סיים לימודי משחק בדרמה סנטר לונדון (אנ').

## קריירה
מיד לאחר לימודיו, החל לשחק על הבמה והופיע ב"History Boys" ובסוחר מוונציה לצד ג'ונתן פרייס. הוא גם כיכב בעונה האחרונה של סדרת הדרמה "Waterloo Road" בשנת 2015.

בשנת 2016 עשה פייג' את הופעת הבכורה שלו בסדרת הטלוויזיה האמריקאית, "שורשים", מהדורה מחודשת של הסדרה "שורשים" משנת 1977, על פי הרומן "שורשים" של אלכס היילי משנת 1976. הסדרה וההופעה של פייג' זכו לשבחי המבקרים. באותה השנה הוא לוהק לתפקיד ראשי בפיילוט של רשת ABC, "ספארק". בשנה שלאחר מכן בהמשך הוא לוהק לסדרת הדרמה המשפטית "For the People" של שונדה ריימס. הסדרה בוטלה לאחר שתי עונות בשנת 2019. פייג' הופיע גם בסרט פוסט-אפוקליפטי משנת 2018, "ערי טרף" והשתתף לצד טסה תומפסון בסרט הדרמה "אהבתה של סילבי" משנת 2020. מאוחר יותר הוא לוהק לתפקיד הראשי בסדרת הדרמה התקופתית, "ברידג'רטון", בהפקת שונדה ריימס.

בשנת 2021 פורסם כי יככב בסרטים "האיש האפור" ו"מבוכים ודרקונים: כבוד בין גנבים".

## מוזיקה
הוא הקים עם אחיו טוס את הצמד המוזיקלי "Tunya". השניים שרו בכמה להקות בעבר וכעת הם יוצרים את המוזיקה שלהם, כותבים ושרים. בנובמבר 2020 הם יצא הסינגל הראשון שלהם, "Don't Wait". הקליפ לשיר בוים על ידי לאנרה מאלאולו.

## פילמוגרפיה
### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:זמרים בריטים
קטגוריה:בריטים שהופיעו ברשימת טיים 100 נקסט
קטגוריה:אנגלים ממוצא זימבבואי
קטגוריה:בריטים שנולדו ב-1990
לוק ניוטון

**לוק פול אנתוני ניוטון** (באנגלית: **Luke Paul Anthony Newton**; נולד ב-5 בפברואר 1993) הוא שחקן אנגלי, אשר ידוע מתפקידו בתור בן אוונס בסדרת הנוער המוזיקלית "האכסניה" (2017–2016) מבית ערוץ דיסני ומתפקידו בתור קולין ברידג'רטון בסדרת הדרמה התקופתית של נטפליקס, "ברידג'רטון".

## ראשית חייו
ניוטון נולד במערב סאסקס בדרום-מזרח אנגליה. יש לו אחות צעירה יותר, לורן. הוריו התגרשו כשהיה צעיר, ואמו, מישל, נישאה בשנית ב-2006. ניוטון סיים את לימודיו במטרופולין נורת'בוק קולג' בברייטון.

ניוטון מאובחן עם דיסלקסיה. הוא נמצא במערכת יחסים עם שחקנית התיאטרון הוולשית ג'ייד דייוויס.

## קריירה
בשנת 2010 ניוטון ערך את הופעת הבכורה שלו בטלוויזיה בסדרת הנעורים "The Cut" של ה-BBC בתפקיד לוק אטווד, תפקיד אותו גילם במשך 11 פרקים. בשנת 2014 הוא הופיע בשני פרקים של אופרת הסבון של ה-BBC, "רופאים" בתפקיד סם הרן.

בין השנים 2016 ל-2017, ניוטון כיכב בשתי עונות של סדרת הדרמה המוזיקלית לנוער "האכסניה" בערוץ דיסני בתפקיד בן אוונס. בשנת 2018 הוא שיחק בסרט הטלוויזיה "Lake Placid: Legacy" בתפקיד בילי. 

בשנת 2020 פורסם כי הוא יככב בסדרת הדרמה התקופתית "ברידג'רטון" של נטפליקס בתפקיד קולין ברידג'רטון.

## פילמוגרפיה

### טלוויזיה

### תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1997
גרג אוסטין

**גרגורי פול "גרג" אוסטין** (באנגלית: **Gregory Paul "Greg" Austin**; נולד ב-2 באוגוסט 1992) הוא שחקן קולנוע וטלוויזיה אנגלי, שנודע בעיקר בזכות תפקידיו בסדרה "ציידים" ובסדרת הטלוויזיה "Class".

## ביוגרפיה
אוסטין גדל בבורנמות' באנגליה, ולו שלוש אחיות. לפני שהפך לשחקן, הוא היה רקדן. אוסטין למד מחול מודרני, בלט, וסטפס. בזכות כישוריו בריקוד התקבל לתיאטרון מוזיקלי. לאחר מכן, למד ב-"ArtsEd" בלונדון, שם סיים  תואר ראשון בתיאטרון בשנת 2013.

## קריירה
בין השנים 2014 עד 2016 גילם את גורדון סלפרידג' הצעיר בסדרת הטלוויזיה מר סלפרידג' של רשת ITV, תפקיד שקיבל עוד לפני שסיים את התואר בתיאטרון. הוא הופיע גם כרופוס ברטון בפרק אחד של "חוק וסדר: בריטניה".

בשנת 2015 הופיע אוסטין בסרט הקצר "Into the Surf".

בשנת 2016 לוהק לספין-אוף של הסדרה "דוקטור הו", בשם Class.

בשנת 2017 הוא כיכב בפרסומת למסטיק של חברת של ריגלי והופיע בסדרה "Endeavour" בתפקיד רופוס ברטון.

בשנת 2018 ו-2020 קריין במספר קלטות שמע. לאחר מכן הוא הופיע לזמן קצר בסדרת הטלוויזיה הבריטית, "Humans" בערוץ 4.

בשנת 2019 הוא שיחק בתפקיד אורח בסרט "Summer of Rockets" של סטיבן פוליאקוף, שהוקרן לראשונה ב-BBC ב־22 במאי 2019.

בשנת 2020, הוא שיחק תפקיד ראשי בסדרת הטלוויזיה "ציידים", המשודרת בפריים וידאו.

## פילמוגרפיה
### טלוויזיה

### קולנוע

### קלטת שמע

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1992
אוניברסיטת ריג'יס

**אוניברסיטת ריג'יס** (באנגלית: **Regis University**) היא אוניברסיטה פרטית בדנוור, קולורדו, ארצות הברית שהוקמה על ידי הישועים בשנת 1877. 
## היסטוריה
בשנת 1877 הקימה קבוצת מהגרים איטלקים קולג' בלאס וגאס. בשנת 1884 בישוף של דנוור הזמין את הישועים להקים קולג' חדש. בשנת 1887 הקולג'ים התאחדו והוקמה אוניברסיטת ריג'יס שנקראת על שם קדוש ז'אן פרנסואה רז'י משנת 1921.

## אקדמיה
לאוניברסיטת רג'יס יש שני קמפוסים באזור המטרופולין של דנוור, שניהם ממוקמים בסמוך לכבישים מהירים בין־מדינתיים. הקמפוס ההיסטורי והמסורתי בצפון מערב דנוור אשר הוקם בשנת 1887 ונמצא בין הכבישים הבין־מדינתיים 76 ל־70 וקמפוס ת'ורנטון שממוקם ליד הכביש הבין־מדינתי 25. 

בנוסף להיצע של תוכניות לימוד מקוונות, 
האוניברסיטה מציעה מעל ל־130 תוכניות לימוד לתארים בקמפוסים (57 לתואר ראשון, 77 לתארים מתקדמים ו־3 לדוקטורט), דרך 3 קולג'ים (אנדרסון קולג' למנהל עסקים ומחשוב, רג'יס קולג' ובית הספר לקידום מקצועי ורוקרט-הרטמן קולג' למקצועות הבריאות) במגוון נושאים, בעיקר בתחום הרפואה ומקצועות סמוכים, מחשוב, חינוך, מנהל עסקים ועבודה סוציאלית. נכון לשנת 2022, לאוניברסיטה 82,183 בוגרים.בשנת 2024 האוניברסיטה דורגה במקום ה־260 בין האוניברסיטאות בארצות הברית. 

הנהלת האוניברסיטה מזמינה אנשים בולטים להרצאות שנתיות. בין המרצים ניתן למנות את דזמונד טוטו (1998), אלי ויזל (2001) ולך ואלנסה (2003).

האוניברסיטה חברה באיגוד הקולג'ים והאוניברסיטאות הקתוליות (ACCU), באיגוד הלאומי של הקולג'ים והאוניברסיטאות העצמאיות (NAICU), באיגוד הקולג'ים והאוניברסיטאות הישועים (AJCU) ובמועצת הקולג'ים העצמאיים (AJCU).

## קישורים חיצוניים

* 

## הערות שוליים

ריג'יס
קטגוריה:קולורדו: חינוך
דניס דייטון

**דניס דייטון** (באנגלית:**Denis Dighton**; 1792 – 8 באוגוסט 1827) היה צייר אנגלי, הידוע בעיקר בזכות דיוקנאותיו הצבאיים וסצנות הקרב.

## קורות חייו
דניס דייטון היה בנו של הקריקטוריקן רוברט דייטון ואחיו הצעיר היה ריצ'רד דייטון . דייטון נרשם כסטודנט של האקדמיה המלכותית בשנת 1807 ו-17 מציוריו הוצגו שם בין השנים 1811 ו-1825.

דייטון נהנה מחסותו של הנסיך מוויילס, לימים המלך ג'ורג' הרביעי, שהיה חבר קרוב של אמו. ב-1811 קיבל מינוי לתפקיד "צייר צבאי" באחד מגדודי הרגלים, אולם במהרה פרש וחזר לחיים האזרחיים. ב־1814 קיבל תואר "הצייר הצבאי של הנסיך יורש העצר". הנסיך שלח את דייטון לדרום הולנד זמן קצר לפני קרב ווטרלו, ונראה כי רכש את כל תמונותיו שצייר מקרב זה. דייטון ביקר בשדה הקרב בווטרלו חמישה ימים לאחר הניצחון וצייר תשעה ציורי קרב.

דייטון איבד את פטרונות המלוכה כאשר הוחלף המזכיר הפרטי של הנסיך, סר בנג'מין בלומפילד, שהיה בין היתר האחראי על הציירים בבית המלוכה, בוויליאם נייטון. לאחר שאיבד את החסות המלכותית נפגעה פרנסתו דייטון שקע בדיכאון ובהמשך אף לקה במחלת נפש. אשתו ובנו עברו איתו לברטאן, שם התקיים בתמיכת קרן הכספים של האמנים, עד מותו ב־8 באוגוסט 1827 בגיל 35.

דייטון ידוע בעיקר בזכות ציורי סצנות קרב במיוחד את מלחמת חצי האי ווטרלו. הוא גם צייר תמונות של נלסון שנורה בקרב טרפלגר.

דניס דייטון התחתן עם אחותו של הצייר אוגוסטוס ארל, פיבי ארל, שהייתה בעצמה אמנית, הציגה באקדמיה המלכותית ומונתה בשנת 1812 ל"ציירת פירות ופרחים" של המלכה אדלייד. נולדו להם שני בנים.

## גלריה

File:Fall of Nelson.jpg | נפילתו של נלסון
File:Plas Newydd (Anglesey) - Waterloo 2.jpg | קרב ווטרלו
File:Portuguese Army, Infantry Police Guard of Lisbon (1812) - Denis Dighton.png |. חיילים פורטוגזים


## קישורים חיצוניים

## הערות שוליים

קטגוריה:אמני מלחמה בריטים
קטגוריה:ציירים בריטים
קטגוריה:בריטים שנולדו ב-1792
קטגוריה:בריטים שנפטרו ב-1827